DI PULAU MANHATTAN
ADA DUA SKUAD DETEKTIF YANG DIDEDIKASIKAN UNTUK HOMISID
MANHATTAN UTARA DAN MANHATTAN SELATAN.
MEREKA MENYIASAT PEMBUNUHAN PALING KEJAM DAN SUKAR.
INI KISAH MEREKA.
10 MEI 2001
7:30 MALAM
Apabila saya terima panggilan,
mereka kata, "Deli Carnegie. Awak ada lima."
Lima pembunuhan.
Apabila kami tiba di tempat kejadian, ada ramai orang di luar.
Restoran itu sesak. Polis berpakaian seragam tutup tempat itu.
Kami nak orang ramai kekal di sana supaya kami dapat menemu bual.
Cuba dapatkan saksi secepat mungkin.
Saya naik ke atas dan diberi taklimat oleh detektif.
Di tempat kejadian, berkemungkinan tiga mangsa masih hidup dan dua terbunuh.
Tiga orang mungkin akan ke bilik kecemasan, hospital.
Saya tak boleh bayangkan terbaring di situ,
dengar bunyi tembakan dan menunggu giliran untuk mati.
Anda tak boleh tembak lima orang di New York.
Mereka akan buru anda.
Mereka akan cari anda.
Setiap kes menghancurkan secebis jiwa anda.
Anda tak boleh buat kerja ini melainkan anda betul-betul peduli.
Anda nak tahu hal sebenar.
Itu tugas detektif.
Saya suka membongkar sesuatu.
Apa yang berlaku sebenarnya?
Penting bagi sebuah keluarga untuk tahu siapa pembunuh saudara mereka.
Itu tugas saya.
Di Bandar New York, NYPD…
Inilah dia.
Saya suka New York.
Saya membesar di Alphabet City di 10th Street, projek perumahan di sana.
Ibu bapa saya sangat tegas dengan saya.
Saya tak dibenarkan buat apa-apa.
Kami pernah ponteng sekolah dan pergi ke pawagam di 42nd Street.
Kawasan itu memang kotor dari dulu lagi.
Ada rancangan mengintai.
Semua pedofil ada di arked.
Tapi suasananya meriah. Ada kehidupan.
Malangnya, saya pun ada urusan di sana.
POLIS NEW YORK
Semasa saya jadi polis tahun 80-an, kadar jenayah masih tinggi.
Pegawai polis yang diambil bekerja pada tahun 1980-an
membersihkan jalan-jalan itu pada tahun 1990-an.
PUSAT BANDAR
Menjelang tahun 2001, Broadway berada di puncaknya.
Panggung penuh sesak setiap malam.
Deli Carnegie berkembang maju. Orang akan beratur untuk masuk ke sana.
RESTORAN DELI CARNEGIE
Sangat terang dan sesak.
Ramai pelancong dengan rahang terkehel kerana makan sandwic yang besar.
Tempat itu bersebelahan dengan rancangan Letterman dirakam.
Jadi, tempat itu tumpuan ramai. Macam mercu tanda.
Hari itu hari Khamis. Waktu bekerja saya sudah tamat.
LEFTENAN (BERSARA)
Saya berada di padang bola, melatih anak saya bermain besbol.
Tiba-tiba saya dapat panggilan.
Apabila Pusat Bandar Manhattan
dan mercu tanda seperti Deli Carnegie disebut,
saya perlu ke sana secepat mungkin.
Apabila difikirkan balik, saya patut pakai sut. Tapi sebaliknya.
Saya ke sana dengan seluar pendek dan kemeja-T.
Jenayah di bangunan itu
berlaku di tingkat atas apartmen, bukan di restoran.
Tingkat lima tempat semuanya berlaku.
Kami bercakap dengan penjaga bangunan dan jiran-jiran.
Kami buat soal selidik untuk mencari maklumat tentang mangsa.
Kerjasama dari kedai di tingkat bawah…
Kami mengenal pasti Jennifer Stahl.
Itu apartmen dia.
Saya masih ingat lagi, saya berdiri di ambang pintu bangunan pangsapuri itu
dan nampak seorang lelaki menuruni tangga, mengambil gambar.
Saya tak kenal sesiapa di Unit Tempat Jenayah,
tapi saya dah kenal semua orang sekarang.
Saya dah lama di situ dan saya terfikir,
"Saya tak nampak kereta Tempat Jenayah. Siapa pula yang mengambil gambar?"
Saya masih ingat. Saya bertanya, "Siapa awak?"
"Apa awak buat di tempat kejadian saya?"
"Awak dari Unit Tempat Jenayah?" "Tak." "Kalau bukan, siapa awak?"
"Saya jurugambar pesuruhjaya polis."
Ini yang saya cakap. Agak kasar sebenarnya.
"Saya tak peduli siapa awak. Berambus dari tempat kejadian saya."
Parrino bukannya pembodek.
Kes begini, sememangnya menarik perhatian.
Apabila anda berkuasa di tempat kejadian,
tak kira siapa pun bos, anda boleh halang mereka masuk.
Kami naik ke atas dan di dalam, di atas lantai,
dua mayat meniarap di lantai
dengan tangan di belakang,
diikat pita pelekat dan ditembak di kepala.
Mereka tak pecah masuk.
Pintu tak rosak.
Jadi, kami ada petunjuk.
Barbara Butcher berperanan sebagai detektif tambahan di sana,
tapi detektif yang lebih berkemahiran daripada kami.
Saya penyiasat kematian undang-undang perubatan
yang bekerja untuk Pejabat Ketua Pemeriksa Perubatan di New York.
Kami pergi ke tempat kejadian dan periksa mayat itu.
Kami bekerjasama dengan polis.
Tempat kejadian itu milik mereka.
Mayat itu milik saya.
DAPUR - BILIK MANDI STUDIO RAKAMAN - RUANG TAMU
Empat orang telah disusun dan ditembak.
TANGGA - BILIK KOMPUTER
Satu, dua, tiga, empat.
Ada darah dalam segi empat
di lantai ruang tamu.
Kemudian ada kesan darah
di mana dua mangsa telah dikeluarkan oleh unit kecemasan.
Kemudian saya ambil gambar luka dan pengikat.
Diikat di belakang, pergelangan kaki diikat dan sebagainya.
Salah seorang detektif berkata kepada saya,
"Biar saya tunjuk tempat yang kami rasa tembakan pertama berlaku,
mangsa pertama."
Itu Jennifer Stahl.
Seseorang memberitahu saya yang dia pemilik pangsapuri itu
dan telah dipindahkan kerana nadinya masih ada.
Walaupun tubuhnya tiada di sana, saya masih perlu mengumpul apa saja bukti,
apa saja kisah tentang orang itu
jika dia berkemungkinan mati.
Kami kembali ke studio rakaman yang kecil.
Dia memiliki sesuatu yang agak kreatif.
Sesuatu yang saya akan suka.
JENNIFER STAHL DITEMBAK DI SINI
Tiba-tiba…
Saya rasa sedih.
Melihat darah di…
studio kecil itu.
Tak bagus.
Anda perlu berhati-hati. Jangan tenggelam dalam perasaan.
Perlu bertindak cepat. Keraskan hati.
Buang semua perasaan itu. Fokus dengan tugasan.
Saya ingat saya masuk ke apartmen.
Nampaknya ini tempat perniagaan.
Ini bukannya jualan dadah kecil-kecilan
dan dilakukan di jalanan.
Dia jual ganja mewah.
Kami dapati dadah dan wang hilang.
Kami terus terfikir, "Ini rompakan bertukar ganas."
Tapi ada lima orang diikat, empat orang di atas lantai,
itu agak luar biasa, terutamanya di Midtown.
Jenayah seperti itu tak berlaku di sana.
Kepala mangsa-mangsa ditembak, belakang kepala, gaya hukuman.
Kami fikir jenayah ini ada kaitan dengan hal peribadi atau domestik.
Jennifer mungkin ada masalah dengan teman lelaki atau orang lain.
Hakikat bahawa Jennifer Stahl menjual ganja tidak penting bagi kami,
walaupun ganja haram ketika itu.
Kami lebih risau tentang lima orang yang ditembak itu.
Pihak media dah tahu sejak awal lagi.
Mereka dapat tahu pada malam kejadian berlaku.
2 JAM SELEPAS PEMBUNUHAN BERLAKU
Detektif dan penyiasat tempat kejadian mencari petunjuk
beberapa jam selepas dua lelaki dan seorang wanita dibunuh
dan seorang lagi lelaki serta wanita dimasukkan ke hospital.
Kawan saya telefon dan kata, "Mich, awak… Buka televisyen.
Awak dah tengok berita? Ada kejadian tembakan di rumah Jen."
Berita itu ganggu rancangan televisyen.
Pembunuhan berlaku di atas Deli Carnegie.
…tembakan gaya hukuman di dalam bangunan
diikat dan disumbat dengan pita pelekat.
Jari Jennifer patah dan sudah dibedah.
Balutan di tangannya nampak jelas dan saya tahu itu Jen.
Saya tahu dia orangnya.
Tekanan media mencetuskan lebih banyak sumber yang sangat membantu.
PRESINT UTARA PUSAT BANDAR
Manhattan dibahagi untuk keperluan jabatan polis,
Manhattan Utara dan Manhattan Selatan.
Garis pemisahnya ialah 59th Street.
Manhattan Selatan menguruskan selatan 59th Street,
MANHATTAN UTARA MANHATTAN SELATAN
sehingga ke Battery, sungai ke sungai.
Setiap wilayah ada beberapa presint.
Setiap presint itu ada skuad detektif.
Skuad homisid datang sebagai kumpulan sokongan
apabila kes homisid berlaku di salah satu presint tersebut.
Kes ini ditugaskan ke Presint Pusat Bandar Utara.
Jadi, itu kes Homisid Manhattan Selatan.
Kami perlu kakitangan yang ramai untuk dapatkan lebih banyak maklumat.
Kami perlukan Homisid Manhattan Utara di sini.
Kami akan dipanggil untuk membantu mereka.
Mereka takkan dipanggil untuk membantu kami.
Manhattan Selatan, kami gelar mereka "Manhattan Lembut".
Polis yang bekerja di Manhattan Utara lebih tegas.
Macam ada pertandingan.
Bekerja di Manhattan Selatan mengubah pandangan saya.
Manhattan Selatan, anda perlu gunakan minda yang tajam dan kemahiran menyiasat
sebab kebanyakan kes melibatkan pembunuhan antara orang yang tak dikenali.
Ramai penjenayah datang dari New Jersey, Brooklyn, Queens.
Mana-mana sahaja.
Ada saksi di tempat kejadian yang nampak kereta merah memandu pergi.
Dekat dengan deli itu.
Apabila serpihan maklumat ini dikumpulkan,
sama ada semuanya sesuai dengan corak penyiasatan
atau diketepikan.
Tapi semuanya patut diperiksa.
Ini usaha yang intensif untuk mengumpul maklumat sebanyak mungkin.
Mula-mula, kami kenal pasti Jennifer Stahl.
Ini apartmen dia.
Dari situ, kami perlu kenal pasti semua mangsa.
Semua usaha ditumpukan untuk mengenal pasti mangsa
sebelum mengetahui apa yang berlaku.
Anda buat kajian mangsa. Anda tengok latar belakang mereka.
Kami ada pangkalan data geng. Kami akan gunakan pangkalan data itu.
Periksa dengan Narkotik kalau mereka dapat padanan.
Nama samaran, nombor telefon dan lain-lain.
Mangsa yang meninggal dunia ialah Stephen King dan Charles Helliwell.
Jennifer gagal diselamatkan.
Dia mati beberapa jam kemudian.
Luka tembakan di kepala.
Dua yang lain, dengan keajaiban Tuhan,
walaupun ditembak di kepala, mereka selamat.
Saya rasa seolah-olah ada seseorang menjaga saya.
Mungkin ibu saya ada bersama atau yang seumpamanya.
Tuhan dan ibu saya melindungi saya.
Sebab…
Ya, nyaris-nyaris.
Saya ditembak di sebelah kanan,
di belakang telinga, di bawah garis rambut.
Kemudian keluar melepasi bahagian atas tulang oksipital saya.
Peluru itu mengikut kelengkungan tengkorak dan keluar.
Nasib saya memang baik,
kalau peluru itu masuk ke dalam, saya takkan berada di sini.
Saya tak bergerak langsung sebab saya tak tahu…
saya berlumuran darah.
Saya tak tahu jika saya patut bergerak…
Kalau peluru masih ada dalam kepala saya, kalau saya keluarkan peluru atau…
atau saya akan mati, saya tak tahu.
Jadi, saya tak berganjak dari situ.
Apabila mereka sudah tiada,
saya dapat buka ikatan tangan saya dari pita pelekat itu
dan saya telefon 911 dengan telefon di dalam poket saya.
Saya terus buat panggilan telefon.
Entahlah. Saya cuma nak ucapkan selamat tinggal kepada kawan-kawan.
Dua mangsa yang terselamat,
kami cuba dapatkan kenyataan daripada mereka.
Detektif telah menunggu saya di hospital.
Saya beritahu apa yang saya tahu.
Maksud saya, apa yang saya nampak.
Kami dapat tahu semua mangsa merupakan ahli teater, dalam bidang seni.
Saya difahamkan salah seorang mangsa yang masih hidup
ialah tunang mangsa yang terbunuh.
BERTUNANG
Saya beritahu polis, "Saya masuk. Jen kenalkan saya kepada satu pasangan,
Rosemond dan Trey dari St. John."
Mereka semua duduk sambil minum wain.
Dia minta saya sertai mereka dan saya setuju.
Saya ke sana untuk memotong rambutnya dan mendapatkan ganja.
Saya pendandan rambut, jadi kami buat pertukaran.
Kira-kira 15 minit selepas saya sampai, pembaz pintu berbunyi.
Agak samar-samar apabila dua tetamu ini masuk
tapi saya boleh agak daripada saiz mereka…
Seorang lebih tinggi dari seorang lagi, seorang lagi agak kacak.
Saya tak kenal mereka.
Lelaki yang lebih tinggi itu mengeluarkan pistol dan berkata,
"Semua orang meniarap dan letak tangan di belakang."
Saya cuma buat apa yang disuruh dan…
saya fikir kalau patuh arahan mereka, keadaan takkan jadi lebih teruk, tapi…
Salah seorang bawa kawan saya, Jennifer ke bilik lain.
Saya ingat dia kata,
"Ambil apa saja yang awak nak. Jangan sakiti kawan-kawan saya."
Selepas itu saya dengar bunyi tembakan pertama.
Saya rasa lelaki itu membunuhnya.
Saya tak dengar suara Jennifer selepas itu.
Jadi, saya fikir saya…
Saya tahu…
"Masa saya dah sampai."
Saya ingat kami…
itulah penamatnya.
Di Bandar New York,
kami tidak menelefon waris untuk maklumkan kematian, tapi bersemuka.
Kami perlu pergi ke rumah waris pada waktu tengah malam
atau tengah hari untuk memaklumkan kematian ahli keluarga mereka.
Itu yang paling sukar.
Kata-kata itu tak mudah keluar dari mulut,
untuk menyampaikan orang yang mereka sayang telah dibunuh.
Pembunuhan tragik sebegini dan tak berperikemanusiaan…
saya rasa tahapnya berlainan sekali.
Saya cuma…
Anda boleh merasainya apabila mereka mendengar berita itu.
Jadi…
Ya. Bukan perkara mudah.
- Kami dapat tahu pada 11 Mei. - Sebelas.
Ibu dan ayah saya di Cape. Seorang pegawai polis ke rumah mereka.
Ibu saya menyiram bunga dengan jubah mandinya dan dua…
Pukul 6:00 pagi.
Dua orang polis di halaman rumah dan bertanya, "Awak Karen Helliwell?"
- Dia kata hatinya remuk. - Hatinya sedih.
Mereka tanya, "Suami awak ada di sini?"
Ya, polis itu suruh mereka duduk.
Mereka beritahu yang Trey dah mati.
- Ya. - Hidup kami berubah sejak hari itu.
Dua hari kemudian hari jadinya dan ketika itu musim lilac.
Dia sangat sukakan lilac.
Dia lahir dan mati bersama lilac.
Kemuncak kegemilangannya.
Kami tahu Trey akan datang ke New York
untuk bertemu keluarga Rosemond dan menghadiri majlis kahwin sepupunya.
Mereka sepatutnya tinggal di apartmen Deli Carnegie Jennifer Stahl.
- Ya. - Sebab itulah mereka berada di sana.
Saya bersimpati kepada mereka.
Rosemond datang melawat Jen,
tapi saya rasa sangat sedih sebab Trey tak kenal Jen.
Cuma kawan kepada kawan, melepak dengan dia.
Dalam kes ini, kami menemui 18 cap jari
di dalam apartmen dan di anjungan.
Tapi kami tak jumpa peluru balistik. Itu menunjukkan sesuatu.
Lima tembakan. Tiada peluru.
Mungkin revolver yang digunakan.
Mungkin mereka campak senjata, pistol ke dalam pembetung.
Kami panggil Jabatan Alam Sekitar untuk memeriksa sampah di sana.
Kami arahkan setiap tong sampah di jalan itu diperiksa.
Kami berusaha keras untuk dapatkan maklumat sebanyak mungkin.
Ada kamera pengawasan dipasang di tangga.
Mereka dapat tahu malam itu.
Dua lelaki berkulit Hitam muncul di dalam video itu.
Seorang dengan rambut gaya pilinan dan memakai hud,
seorang lagi berambut pendek.
Dalam sejarah saya,
dalam ratusan kes homisid yang saya siasat,
jarang ada bukti video yang jelas.
Jadi, saya terkejut apabila melihat video itu.
Saya kata, "Wah. Bukti yang bagus."
Kami tahu mereka suspek,
kami ingin hubungi dan berbicara dengan mereka.
Kes ini berlaku pukul 7:30 malam.
Kami bekerja sepanjang masa di tempat yang sama.
Di pangsapuri Jennifer, ada sebuah mesin penjawab.
Mesin itu berkelip. Kami mainkannya.
Kawan Jennifer bertanyakan keadaannya.
Dia tak dengar apa-apa dari Jennifer dan ingin tahu khabarnya.
Saya telefon rumah Jennifer semasa pembunuhan itu berlaku.
Berdasarkan mesej itu,
kami perlu menemu bual kawannya, kami nak tahu sebab dia risaukan Jen.
Kenapa dia risau Jennifer tak jawab telefon?
11:00 PAGI 15 JAM SELEPAS PEMBUNUHAN BERLAKU
Pagi 11 Mei,
detektif-detektif homisid masuk ke rumah saya.
Nampak macam mereka baru habis penggambaran NYPD Blue.
Mereka tanya saya tentang perniagaan Jennifier.
Saya kata kepada mereka, "Tempat itu untuk kami berkumpul."
Cuma tempat kawan-kawan melepak, merokok dan berbual.
Mereka hanya individu yang anda jumpa sekejap,
tapi tak semestinya berkawan.
Jennifer jual ganja untuk menyokong karya seninya.
Kami dapat tahu dia pelakon dalam Dirty Dancing.
Tapi minatnya lebih kepada muzik ketika itu
berbanding menari dan berlakon.
Dia menjalankan urusan jual beli ganja di dalam studio rakamannya.
Dia juga suka membawa kawan-kawannya ke rumah dan merakam lagu bersama.
Sesiapa yang keluar dan masuk dari apartmen Jennifer
merupakan kawan-kawannya.
Dia semakin sibuk.
Kadangkala saya rasa dia agak kelam-kabut, sukar untuk dia kendalikannya.
Pembaznya berbunyi.
Kadangkala, ada kawannya membantu menguruskan pintu.
Stephen ada di sana bekerja malam itu, membuka pintu untuknya.
Dia berurusan dengan kawan dan orang yang dia kenal dalam industri.
Dia berurusan dengan orang terkenal.
Pelakon-pelakon Saturday Night Live, contohnya.
Pelanggannya disemak dengan teliti.
Dia perlu mengenali mereka.
Kalau dia tak kenal anda,
anda takkan dibenarkan naik ke apartmen Jennifer.
Dia sangat berhati-hati.
Sebagai kawannya, kami tak boleh terima.
Sebab kalau mereka mahu sesuatu daripada Jen,
dia akan berikannya kepada mereka.
Tiada sebab untuk tembak lima orang.
Saya jumpa Jen beberapa hari sebelum dia dibunuh
dan dia agak sedih.
Jennifer bergaduh dengan kekasihnya.
Jennifer nak pergi dan lelaki itu merentap tangannya.
Jari Jennifer patah.
Salah seorang suspek, lelaki kulit Hitam berambut gaya pilinan.
Saya yakin dia dibunuh kekasihnya
sebab dia menepati gambaran itu.
Dengan maklumat Barbara, kami dapat nama kekasih Jennifer Stahl,
kemudian kami menemu bualnya.
Ada isu domestik yang berlaku.
Kami kena pastikan dia tak terlibat dalam pembunuhan ini.
Saya yakin kekasihnya tak bersalah. Wajahnya tak sama.
Saya pernah jumpa dia dan dia layan saya dengan baik.
Saya tak rasa dia sekejam itu.
PUSAT BANDAR PRESINT SELATAN
Kami menemu bual kekasih Jennifer Stahl,
tapi dia dikecualikan berdasarkan maklumat yang dia berikan,
di mana dia berada, apa yang dia buat.
Kami tahu dia bukan pelakunya.
Apabila dia telefon saya,
dia kata, "Saya perlu cari peguam.
Semua orang ingat saya yang bunuh."
Saya kata, "Ya, saya pun ingat awak pembunuhnya."
Dia kata kepada saya, "Kenapa awak fikir saya yang buat?
Saya cintakan dia!"
Saya kata, "Kamu bergaduh.
Jarinya patah.
Mereka nampak lelaki kulit Hitam dengan gaya rambut pilinan di sana."
Saya kata, "Siapa lagi yang saya fikir?"
Dia kata, "Awak fikir saya sanggup sakiti dia?"
Saya minta maaf pada dia.
HOSPITAL BELLEVUE
Selepas saya keluar dari hospital,
detektif beritahu saya Rosemond akan berada di sana lebih lama
dan peluru itu tersangkut di rahangnya.
Kami tak kenal satu sama lain.
Kami berdua mangsa keadaan yang mengerikan.
Keadaan dia lebih teruk dari saya.
Maksud saya, dia kehilangan…
teman hidupnya, jadi…
Saya tak dapat bayangkan.
Sebagai pendakwa,
saya perlu dapatkan sebanyak maklumat yang boleh secepat mungkin,
tapi perlu diingat, agak traumatik rasanya
untuk bercakap secara terperinci tentang sesuatu yang mereka mahu lupakan.
Saya bercakap dengan Rosemond dua hari kemudian.
Rosemond menceritakan bunyi tembakan
yang semakin dekat dengannya
dan dia menanti gilirannya.
Dia mendengar tembakan yang membunuh
tunangnya, Charles Helliwell.
Saya tak dapat bayangkan terbaring di situ, mendengar bunyi tembakan
dan sedar giliran anda akan menyusul.
Sebagai tindakan terakhirnya,
dia ingin berpaling untuk melihat pembunuh itu.
Dia bergerak serta berpaling
pada saat akhir sebelum dia ditembak.
Mungkin tindakan itu yang selamatkan nyawanya.
Rosemond kata pembaz dijawab oleh Stephen King.
Dia dengar Stephen King kata, "Sean datang," kepada Jennifer.
Jennifer kata, "Okey. Biar dia naik."
Pada ketika itu, nama "Sean" pertama kali muncul.
Kami tak tahu nama keluarga
tapi kami ada nama pertama salah seorang daripada mereka.
12 MEI 2001 DUA HARI SELEPAS PEMBUNUHAN BERLAKU
Dua petunjuk utama yang kami ada
ialah nama "Sean"
dan ada sebuah video.
Itu dua perkara utama yang kami perlu fokus.
Saya tahu ada beberapa cap jari yang dibuang,
tapi kami tak tahu nilainya atau sama ada semua itu bawa petunjuk
atau itu cap jari milik jurugambar pesuruhjaya polis.
Mereka temu bual pembeli ganja Jen dan berkawan dengannya.
Mereka cuba mengikut apa saja petunjuk yang ada
dan mengaitkannya.
Mungkin seseorang yang kenal mereka dan mengenali "Sean."
Apabila saya lihat rakaman video itu, saya tak kenal Sean.
Saya tak tahu siapa orangnya.
Apabila kami periksa apartmen dan tempat kejadian,
selepas pengumpulan forensik asas dibuat,
selepas itu kami kembali mencari petunjuk.
Benda yang tiada kaitan secara forensik,
cebisan kertas, gambar dan sebagainya.
Kami jumpa resume yang beri kami petunjuk untuk "Sean".
Rupa-rupanya, dia kru pentas
untuk George Clinton dan Parliament-Funkadelic.
Jen selalu cuba menghubungkan orang untuk mewujudkan sesuatu.
Itu sebahagian besar daripada tugasnya.
Mereka pergi ke alamat yang Sean Salley tulis dalam resumenya
dan dia tak tinggal di sana. Dia dah berpindah.
Kami fokus pada Sean
dan kami dapat banyak alamat di New Jersey.
Detektif telah menghubungi setiap orang
dalam hidupnya yang dia kenal.
Salah seorang daripada mereka menonton rakaman dari Deli Carnegie
dan cam Sean Salley.
Lebih penting, mereka kenal orang kedua yang kami cuba kenal pasti.
Mereka tahu nama gelarannya "Dre".
Mereka pun mula mencarinya.
Kita pergi dari rumah ke rumah, menemu bual orang.
Kemudian kami pergi ke… Saya ingat itu rumah teman wanitanya.
Dia kenal seseorang bernama Dre,
teman lelaki atau teman bersekedudukannya, Andre.
Andre tiada di sana.
Saya seorang saja yang ada kad perniagaan. Rasanya sebab itu kad saya ditinggalkan.
20 MEI 2001 10 HARI SELEPAS PEMBUNUHAN BERLAKU
Pagi Ahad, 20 hari bulan…
Kami terima panggilan telefon di pejabat.
Andre.
Dia mahu bercakap dengan kami.
Ironinya, Andre Smith muncul dengan kereta merah,
sepadan dengan gambaran saksi yang melihat kereta itu berlalu pergi
berhampiran tempat pembunuhan.
Apabila Andre Smith datang,
kami minta cap jarinya,
dia setuju dan mereka ambil cap jarinya.
Saya boleh andaikan dia fikir dia cukup bijak
untuk kekalkan jarak selamat dan takkan terjerat
dengan memberikan kerjasama.
Saya rasa itu matlamatnya.
Dua detektif yang menyoalnya habiskan masa agak lama di sana.
Mereka detektif senior bagi kami.
Mereka terus bercakap dengannya berjam-jam.
Apabila mereka tak dapat apa-apa,
pasukan seterusnya masuk. Penyoal baharu yang cukup rehat.
Seakan-akan bekalan pemain tanpa henti
sehingga kami jumpa pemain yang dapat membina hubungan,
kemudian kami teruskan.
Billy dan Tommy Bidell masuk ke sana dan mula bercakap dengannya.
Dia menafikan dia berada di Manhattan, di tempat kejadian,
menafikan dia mengenali siapa Sean Salley.
Saya tunjuk gambar-gambar dari pita video pengawasan.
Wajah Andre Smith terpampang di situ.
Dia terus menafikannya.
Macam…
Apa tajuk lagu Shaggy itu? "It Wasn't Me."
Dia pandai menafikannya, tapi asyik bercakap…
Sentiasa ada…
Detektif selalu bergurau tentang "tahap penafian".
"Saya tak faham maksud awak. Saya tiada di sana."
"Saya faham maksud awak. Saya tiada di sana."
"Saya ada di sana, tapi saya tak bunuh."
Kepada akhirnya, "Saya ada di sana, saya yang bunuh."
Jadi, kami membantunya melalui peringkat-peringkat penafian itu.
Sampai satu tahap
kami dapat padankan cap jarinya semasa dia di sana pada pita pelekat.
Semua itu sangat penting
kerana sehingga ke tahap itu, kami pasti dia ada di sana.
Kami sangat yakin dia terlibat,
tapi tiada bukti fizikal dia berada di tempat kejadian pada masa itu.
Keyakinan penyoal meningkat,
mereka berada di tempat yang betul.
Sekarang mereka mungkin boleh mendesak lebih lagi
kerana mereka tahu dia ada di sana
berbanding mendorongnya ke tempat di mana mereka tak tahu jawapannya.
Sudah beberapa jam kami di situ.
Kami mendekatinya dari sudut berbeza sebab dia tak nak mengaku.
Lelaki ini agak degil.
Ada enam orang detektif menyoal siasatnya dan mereka beritahu
mereka ada bukti kukuh dan dia masih menafikannya.
Saya dan Tom Bidell berbincang dan cuba fikirkan strategi lain.
Irma masuk ke bilik.
Dia kata, "Boleh saya masuk dan bercakap dengannya
semasa dia sedang makan?"
Saya kata, "Tak, Irma. Cubalah." Orang baharu, itu yang saya fikir.
Apa-apa saja untuk mengubah apa yang berlaku.
"Biar perempuan yang menyoalnya. Mana tahu berjaya."
Saya tak kenal Andre Smith.
Saya tak kenal siapa yang saya temu bual
sehingga saya duduk di sana.
Kemudian saya boleh membaca mereka, mengenali diri mereka.
Apa yang menyentuh perasaan mereka.
Saya kata, "Awak macam abang saya, Ruben."
Betul. Dia mengingatkan saya kepada abang saya, Ruben.
Saya akan bercakap dengan pelaku lebih kepada aspek-aspek peribadi
dan kemudian saya mulakan soal siasat.
Berkesan untuk saya
sebab saya buat mereka selesa dengan saya.
Tapi ada tahanan yang kata,
"Rivera itu senyum di depan dan tikam saya dari belakang."
Irma ada kebolehan membaca suspek
dan mencari titik di mana dia boleh menyentuh perasaan mereka
supaya dia boleh teruskan dan dapatkan jawapan yang dia perlukan.
Saya tak peduli kalau anda memakai sut lima ribu dolar
atau anda gelandangan memakai seluar peluh dan kasut kotor.
Tiada bezanya bagi saya. Saya layan semua orang dengan hormat.
Semua orang yang jahat,
tetap ada kebaikan dalam diri mereka, tak kira apa pun.
Anda perlu cari titik lembut pada mereka dalam sesi soal siasat.
"Macam mana awak membesar? Saya pun sama."
Saya tak ada mainan semasa kecil. Kadangkala saya tak sambut Krismas.
Kadangkala kami tiada makanan.
Saya membesar dalam projek perumahan, jadi saya dapat memahami mereka.
Andre Smith sangat sopan.
Dia bersuara lembut.
Dia kata dia ada anak.
"Awak ada anak?" Saya tahu itu akan lembutkan hatinya.
Saya guna itu.
Tiba-tiba, saya perasan dia berubah.
Dia angkat kepalanya.
Dia beri perhatian dan mendengar kata-kata Irma.
Matanya agak bercahaya sedikit.
Irma menyentuh sesuatu perasaannya.
Dia kata dia buat begitu untuk membeli lampin anak kecilnya.
Ketika itu saya fikir dia dah sedia.
Saya kata, "Mereka akan masuk semula. Mereka baik. Mereka kawan saya."
"Ceritalah. Awak boleh percayakan mereka."
Irma beri isyarat.
Saya terpaksa pusing. Saya memanggil Tommy Bidell
sebab dia sedang menikmati Suzy Q dan Yoo-hoo,
makan malam kegemarannya.
Saya kata, "Hei, bodoh. Ayuh."
"Buang Suzy Q itu. Mari kita masuk semula.
Dia dah berlembut sedikit. Mari kita cuba lagi."
Soal siasat ini dilakukan oleh pasukan yang mahir.
Irma berjaya melembutkan hatinya dan dia bersedia untuk bekerjasama.
Itulah titik tolak
di mana mereka selesai dengan penafian dan bersedia untuk memberikan maklumat.
Dia angguk kepala apabila saya tanya soalan.
Kami berjaya buat Andre bercakap.
Dia kenal Sean Salley di Newark melalui rakan bersama.
Sean Salley kata dia agak malang,
tak ada duit
dan ada rancangan untuk merompak tempat menjual ganja di Manhattan.
Akhirnya, Andre Smith memberikan keterangan mengenai pembunuhan tersebut.
Dia merancang untuk masuk ke sana, merompak ganja dan duit.
Dia kata, "Saya beritahu gadis itu
apabila dia kata, 'Jangan sakiti saya dan kawan-kawan saya.'"
Dia kata, "Saya beritahu bukan itu tujuan saya di sini."
Dia membungkus duit dan ganja untuknya.
Dia pandang ke luar. Salley berusaha mengikat semua orang.
Dia keluar dan kata, "Awak tunggu di sini dengan dia."
Mula mengikat semua orang,
kemudian dia kata, "Dia mula tembak semua orang."
Sebaik saja kami terima kenyataan bertulis pengakuan Andre Smith,
saya dapat tahu pesuruhjaya polis agak marah
kerana saya menghalau jurugambarnya.
Dia juga marah kerana saya datang dengan seluar pendek dan kemeja-T.
Dalam sehari dua,
saya dikeluarkan daripada kes itu oleh pesuruhjaya polis.
Saya dipindahkan ke Presint 2-5 di Harlem
dan kepada skuad detektif di sana.
Irma kata, "Tulis namanya di atas sekeping kertas.
Letak kertas itu dalam kasut awak
dan pijak setiap hari selama sepuluh hari, semuanya akan okey."
Ini ibu kepada ayah saya. Dia suka Santería.
Dia sangat percayakannya.
Dia mengajar saya, kalau ada sesiapa cari pasal dengan saya,
ambil sekeping kertas dan tulis nama…
Saya tahu anda semua akan ikut petua ini.
Letak nama mereka dalam kasut dan pijaklah.
Pijak nama itu dan berniat agar orang itu menjauhi anda.
Agak sukar untuk meninggalkannya sebab kes itu milik saya.
Tapi saya tak boleh beri pendapat atau arahan kepada detektif
dan memperlekehkan bos baharu.
Sebab sekarang orang lain yang bertanggungjawab.
Kalau mereka telefon dan minta nasihat, baguslah.
Tapi saya tak boleh telefon mereka dan berikan nasihat, bukan?
Agak sukar juga untuk mereka
sebab mereka tahu pesuruhjaya polis bengang dengan saya.
Mereka tak nak cakap dengan saya
sebab mereka tak nak reputasi mereka buruk.
Jadi…
Saya paksa diri untuk keluar daripada kes ini.
Saya tak ambil tahu kes ini dalam media selepas itu.
23 MEI 2001 13 HARI SELEPAS PEMBUNUHAN BERLAKU
Mereka membunuh tiga orang,
menembak dua orang dengan gaya hukuman mati untuk 2800 dolar.
Jabatan Polis Bandar Raya New York telah menahan En. Andre Smith.
Kepada suspek kedua yang bertanggungjawab ke atas jenayah kejam ini,
yang dikenal pasti sebagai Sean Salley,
Jabatan Polis Bandar Raya New York
akan bekerja keras sehinggalah beliau ada dalam tahanan kami
bersama rakan subahatnya.
Saya cadangkan beliau mengikut jejak Andre Smith
dan serah diri di balai polis terdekat.
Andre Smith kata dia tinggalkan apartmen bersama Sean Salley.
Mereka balik ke Newark
dan itulah kali terakhir dia berjumpa Sean Salley.
Kami perlu terus mencari Sean Salley.
Kita perlu nombor telefon, cari siapa yang dia telefon,
kemudian jejak telefon itu.
Kami cuba menjejaki tapak sel.
Dia singgah di Louisiana.
Kami ada satu pasukan,
detektif dan sarjan di New Orleans.
Salley, dia cuma selangkah di depan.
Ketika itu, pencarian diteruskan.
Kami mencari maklumat telefon, tapi dia telah membuangnya.
Kami kehabisan petunjuk.
Kami masih meneruskannya, tapi sekarang sudah dua bulan.
Kes itu menemui jalan buntu.
Kami mohon kes ini disiarkan di America's Most Wanted.
Pada 14 Julai, America's Most Wanted
menyiarkan kes homisid Sean Salley dan Deli Carnegie
dalam usaha untuk mencari petunjuk.
Itu rancangan kebangsaan.
Rancangan itu ditonton secara meluas
dan anda telah memberitahu rakyat Amerika.
Tuhan Merahmati Amerika, itu yang saya nak cakap,
sebab 20 minit selepas rancangan itu disiarkan,
panggilan mulai masuk.
Seseorang di Florida mengenalinya dan memberitahu kami.
Dia dikatakan berada di pusat perlindungan gelandangan di Miami.
Miami terus dihubungi.
Mereka mahu kami menangkap lelaki ini.
Seorang detektif dari Miami
menemu bual penghuni di pusat perlindungan gelandangan itu.
Sean Salley masuk ke lobi dan lari.
Anjing menjejaki dan mengepungnya di laman belakang rumah seseorang.
Dia ditangkap oleh Pegawai K9 Bandar Miami.
Lengan kirinya digigit anjing
tapi dia dirawat di tempat kejadian dan dalam tahanan kami.
Dia menghadapi tiga pertuduhan membunuh darjah pertama
dan satu tuduhan menentang penangkapan tanpa keganasan.
Sebelum mereka tangkap dia, saya… Setiap bunyi yang saya dengar…
Saya tak boleh tidur sepanjang malam. Saya ingat ada orang masuk.
Selepas mereka berdua ditangkap,
saya rasa lega.
PELARIAN PEMBUNUHAN DELI CARNEGIE DITANGKAP!
Ketua Detektif bagi Wilayah Manhattan ketika itu
menyuruh saya pergi ke Florida untuk menyoal siasat Sean Salley.
Kadangkala saya rasa apabila penjenayah diburu,
mereka rasa lega apabila tertangkap.
Dia nampak lega kerana dia ditangkap ketika itu.
Saya menemu bualnya. Saya tanya apa yang berlaku.
Dia menyerah saja.
Mereka dapat kenyataan lisan dan bertulis daripadanya
dan dia mengaku membunuh Jennifer.
Walaupun katanya pistol meletup sendiri dan dia tak sengaja.
Dia menyalahkan Andre Smith
atas apa yang berlaku kepada mangsa-mangsa di ruang tamu.
Hakikat yang dia mengaku menarik picu itu,
sengaja atau tidak, untuk membunuh Jennifer Stahl,
sangat penting.
Sangat penting
kerana tak kira dalam pendakwaan untuk pembunuhan jenayah
sama ada anda membunuh secara sengaja atau tak sengaja.
Malah, tak kisahlah sama ada orang itu mati
sebab anda menembak atau orang lain.
Kalau anda terlibat dalam rompakan asas,
anda tertakluk di bawah undang-undang
untuk pembunuhan sama seperti orang yang menarik picu.
PERTUDUHAN: PEMBUNUHAN TAHAP KEDUA
Phillip King duduk di barisan kedua bilik perbicaraan
untuk pertemuan bersemuka pertamanya dengan Sean Salley,
salah seorang lelaki yang dituduh membunuh anak King, Stephen.
Saya asyik beritahu diri sendiri, "Kawal diri."
BAPA STEPHEN KING
"Jangan lompat melepasi rel dan serang dia."
Saya boleh nampak. Saya boleh nampak apa yang dia lalui.
Saya harap begitulah hubungan saya dan anak lelaki saya.
Saya agak terkesan sekarang.
Saya yakin dan begitulah hubungan antara saya dan ayah saya.
Kami sibuk buat persiapan dan bersedia untuk mahkamah.
Mungkin anda rasa dah setahun dua,
tapi bagi ibu, ayah, abang atau adik,
semuanya macam berlaku semalam.
3 MINGGU SEBELUM PERBICARAAN
Hari ini hari Selasa.
Saya bersama anak-anak, hantar mereka ke sekolah.
Saya dengar ada pesawat melanggar bangunan World Trade Center.
Saya pakai jean dan kemeja-T.
Disebabkan masalah yang saya hadapi di Deli Carnegie,
saya balik dan memakai sut.
Rasanya saya ambil masa 20 minit.
Saya dengar pesawat kedua melanggar bangunan itu semasa saya di apartmen.
Memang betul… Ketakutan yang tak dapat digambarkan.
Semua orang sangat cemas dan takut.
Semua orang yang kita nampak.
Apa yang berlaku memang mengejutkan.
Apabila semuanya runtuh… Saya takkan lupa semua itu.
Beberapa orang kawan baik saya terkorban.
Maksud saya, sukar untuk saya ceritakan.
Saya terselamat pada 11 September.
Mungkin 20 minit itu boleh meletakkan saya di lokasi berbeza
yang akan memberikan akibat yang berbeza.
Saya selalu mengaitkan pengajaran itu dengan keperluan memakai sut
dan tidak memakai pakaian jalanan yang menyelamatkan nyawa saya.
Orang yang terbunuh hari itu bersemadi dengan aman,
tapi tragedi itu masih terus meragut nyawa bertahun-tahun selepas itu.
Dua puluh tahun kemudian, saya disahkan menghidap
kanser berkaitan 9/11.
Nampaknya usaha pengganas-pengganas itu berbaloi berlipat kali ganda.
Saya pun terlibat dalam 9/11.
Pejabat saya kacau-bilau.
Hidup saya berubah dengan drastik.
Mengubah kehidupan kerja saya, kehidupan peribadi, semuanya.
Kami semua terlibat. Kami semua ada di sana.
Kami rasa
kami perlu menjaga dan menyokong satu sama lain.
Kami terus buat begitu.
Kemudian kami kembali bekerja dan laksanakan tugas dengan baik.
Kemudian kami teruskannya.
MEI 2002 SETAHUN SELEPAS PEMBUNUHAN BERLAKU
RESTORAN DELI CARNEGIE
GARISAN POLIS DI LARANG MELINTAS
Perbicaraan bermula hampir setahun selepas tarikh pembunuhan.
Ini kes mahkamah yang sangat unik.
Saya tak pernah melihatnya sebelum ini.
Mereka berdua dibicarakan serentak.
Sebenarnya ada dua juri dan dua defendan dalam bilik mahkamah.
Kelebihan menggunakan cara ini,
ialah untuk mengelakkan mangsa yang terselamat terpaksa kembali
dan menceritakan semuanya sekali dalam dua perbicaraan yang berasingan.
Sekali saja dah cukup trauma.
Saya tak suka jadi tumpuan.
Saya duduk di kandang saksi dan menceritakan kisah saya.
Perhatian saya tertumpu kepada rakan saya, Francesca.
Dia bersama saya.
Saya lebih bertenang.
Perbicaraan itu berlangsung beberapa minggu.
Ada ramai saksi.
Saya nak fahamkan apa yang berlaku kepada Jen,
apa yang berlaku kepada kawan-kawan yang dia sayangi.
Gambar-gambar tempat kejadian itu sungguh mengerikan.
Seorang pelaku kata,
"Semasa saya bersama Jennifer, saya kawal dia dengan pistol,
dan tangan saya menggeletar, saya sangat takut.
Saya cuma nak keluar dari sana. Pistol itu meletup sendiri."
Tidak, bukan begitu.
Kami tahu sebab luka di kepala Jennifer,
luka peluru itu, luka sentuhan dekat.
Jangan kata anda menggigil dan pistol meletup dengan sendirinya.
Tak, anda sengaja pegang dengan penuh niat dan anda tembak.
Bukti tak menipu.
Orang yang menipu.
Banyak.
PEMBUNUHAN DELI CARNEGIE TERTUDUH BERSALAH
HUKUMAN PENJARA 120 TAHUN
HAKIM JATUHKAN HUKUMAN MAKSIMUM
Apabila kami dengar keputusan kes Deli Carnegie,
saya rasa lega dan sedikit bangga.
Saya sangat gembira kerana semua usaha
dan bagi pihak mangsa yang terbunuh,
Rosemond dan Anthony yang masih hidup,
keluarga mereka, keluarga semua orang.
Mereka akhirnya. Sekarang mereka ada sesuatu, penamat.
Lebih mudah tidur.
Saya cuma nak kata, "Awak takkan jumpa cahaya matahari lagi."
Adakah mereka melompat dan meraikannya? Tidak.
Saat itu sunyi sepi
di mana saya rasa mereka…
Berpeluk dan menangis.
- Lega. Maksud saya… - Ya.
Keadilan telah ditegakkan.
KAWAN-KAWAN
Pemergian Jen, ramai antara kami terkesan,
tapi kami tak kenal satu sama lain.
Akhirnya, kami semua berhubung.
Setiap tahun selepas tragedi itu,
kami raikan kehidupan Jen pada hari lahirnya.
Hari Jeneral Jen.
Dia seorang yang baik.
Memang betul.
Irma beritahu saya tentang sabitan itu.
Saya sangat gembira apabila dapat tahu ada sabitan.
Tapi…
Bukan seperti memenangi Siri Dunia atau seumpamanya.
Anda tak gembira, seseorang perlu mati untuk merasainya.
Pelik… Saya tak tahu bagaimana nak jelaskan perasaan itu.
Semasa saya jadi polis, saya mula dapat serangan panik.
Kali pertama saya mengalaminya,
ada dua mayat dalam sehari. Saya tak pernah terdedah kepada kematian.
Akhirnya, saya belajar untuk tutup perasaan saya.
Saya boleh bayangkan suis dalam kepala saya.
Macam suis lampu. Saya boleh buka.
"Buka, tutup." Saya boleh buka dan tutup.
Bukannya saya tak peduli. Cuma…
Anda tak boleh kawal apa yang akan berlaku, jadi…
anda belajar untuk hidup hari demi hari.
Begitulah hidup saya, hari demi hari.
Pembunuhan-pembunuhan ini sangat kejam.
Saya teringat kes pertama
di mana saya benar-benar faham betapa jahatnya manusia.
Kes Michael McMorrow pada tahun 1997.
Sangat kejam.
Keterlaluan.
Salah satu lokasi jenayah paling ngeri pernah saya lihat
dan dah banyak yang saya lihat.
Kami bergegas ke lokasi orang hilang di 115 Central Park West.
Bangunan itu sangat mewah.
Kami nampak seorang gadis dan pemuda di dalam tab mandi,
memandikan sesama sendiri.
Walaupun keadaan itu agak kurang menyenangkan,
dia perasan ada darah.
Dia kata, "Ada mayat di dalam tasik."
Mayat di dalam tasik. Betulkah? Apa kebarangkaliannya?
Mayat Michael McMorrow, 44 tahun
dikeluarkan dari tasik di Central Park, New York.
Mangsa ditikam 30 kali, dikelar dan isi perutnya dibuang.
Kenapa ada orang nak musnahkan dia begini?
Kenapa?
Terjemahan sari kata oleh GG n dia begini?